Isigidimi Sama-Xosa

Ipepa Lama Xosa Laveki-mbini Pambili nto zak’wetu! Lihlaulelwa 10s. ngonyaka

 kwasekuqaleni

Vol. XIII. LOVEDALE, SOUTH AFRICA, SEPTEMBER 17, 1883. No. 158.

INTLANGANISO YOKUZAMA UKUNYUKA
KOHLANGA OLUMNYAMA.

AMALUNGU nabahlobo bale ntlangano bayacelwa uku-
ba baze badibane kwa Gaga ukutshona kwelanga ngo

28 September, 1883. *Umcimbi* kunyulwa kwamagosa ne-

ngxoxo.

SAML. MZIMBA, Secretary.

 KUBA FUNDI BETU.

Ezinteto zaba b'aleli azibanga nakufumana situba kwe- lanamhla:—“ E. Lamatye,” “ Mrarabe Mgcina,” “ William Mtana,” “ P. M.,” “ E. B.,” “ G. G.” “ Fikizolo,’’ “ Tand’ucando,” “ M. Cafu,” “ P. Kakaza,” “ Bell B. Kota,” “ Andries Hlanomcinga,” “ I Concert e Fransburg,’’ “ Jack Fulmeni,” “ G. Mvumbi,” “ J. Mjila.”

Akuko kulunga kuya kudubula ngokungenisa impendulo ka S. Ntlabati. U “ J. B.” asinalo igama lake elizeleyo.

Asinakuzingenisa kwelanamhla ezinteto—“ Imfundo e Palamente,” “ Intlanganiso yabalimi e Batenjini,” “ U- kwamkelwa kuka Rev. D. Malgas e Bayi.”

Isigidimi Sama-Xosa

 *NGOM-VULO, SEPTEMBER* 17, 1883.

U-MISS WATERSTON.

Kwakwintsuku zale veki izayo elinenekazi liya kuyishiya i Lovedale ukuya e Kapa apo liya kusebenza kwangamayeza. Kuti bamnyama ukumka kuka Miss Waterston kuyinto ebalulekileyo ; kuba ngalo lonke ixesha abekweli lizwe intsebenzo yake seloko yaba yeyayamene nati. Yiminyaka elishumi linesihlanu nambla ezayo kweli lizwe ukuza kuseka esisikula sidumileyo sentombi sase Lovedale. Ukufika kwake ke kwaba libakala elitsha ebalini lemfundo yohlanga. Ngapambi kokuza kwake into eyabipapanyelwe yayi kukufundisa udodana. Ngezomini siti tina imfundo yelo qela ibjdlulisele nakule yezimini zanamhla : amalati- ne abefundiswa ngomqolo wonke ; i grike zabe zifundiswa ngomqolo wonke; i kemestri zabe zifunyanwa ezintlokweni zabamnyama. Singacwangcisa sitinina oko nanamhla imfundiso ye Botani, ne Zuoloji isazibonakalisa entsebenzweni nasehambeni yabo baba netamsanqa lokuzifundiswa ezonto. Ewe, imigqwetwana apa bati zizatifikiti zo Ti. tshala ibingeko: kodwa imfundo yelo xesha siyifumana ukuba ibingapezulu kweyanamhla kwingxelo ezingena kwele zabahloli zikolo, zamadoda anjengo Mr. O. H. Hogarth, oti, eteta ngemfundo yododana lwase Lovedale, imfundo yalo ayingapantsi kwaleyo inikwa izikolo zetu ezipezulu. Ngubanina ke namhla ongawapimiselayo amazwi anjengalawo ? Eke watsho kungatiwa ngabo baziyo, ngumfo okalipe kunene. Yayinjalo imfundo yododana ngezomini lafi- kayo elinenekazi.

Amabandla esiwabulelayo ngokuyiquba imfundo ngoluhlobo, aposisa ngento enye. Alibala ukuwenzela amalungelo umtinjana. Ngokwenjenjalo alibala ukuba ati ukuze amanzi omlambo alunge ube umtombo ulungile. Alibala ukuba abazali bentsapo ngonina, ukuba abaqeqeshi bayo isencinane ngonina, ukuba abenzi bezimilo zayo ngonina. Umbali wale nteto akayazi into angaye yiyo namhlanje ukuba wayengena mzalikazi unjengalowo Inkosi yamnikayo. Indoda ayinampembelelo idlule eyonina elusatsheni. Yiyo lento namhla ingumzamo wama Ngesi ukuqeqesha onina

bohlanga ezintweni zokukanya, ezintweni ezenza amakaya abe mnandi, ezintweni ezihlambulula amakaya. Elisebe lomsebenzi wabo balilibala, okanye balidukisela abafundisi bezo mini. Lide lapuma ilanga. Iboniwe indawo yokuba ababantu bafundiswe izinto ezipakame kangaka abasakuba namakosikazi aya kubafanela. Kuba kaloku wonke uyazi ukuba akuko ntlalo inandipekayo kumntu ofundiswe kakulu nongafundiswanga. Indoda ingapambili ngomgama omkulu emfazini, ize ke isiqamo soko ibekukuba umfazi ahlale ayoyikayo indoda yake, ahlale azicingela pantsi, iti intlalo yake endlwini yake inge yeyesicaka. Oku kuma kwentlalo sibona sibonile buzihlazisa izindlu zeqela eli- fundileyo. Ungafika indoda idla yodwa esitebeni sayo umfazi nankuya esingete umntwana ngaseziko, mhlayimbi ehlamba imbiza zake. Ngaxa limbi nantsiya indoda yonwatyiswe yinto etile encwadini eyifundayo kuti kuba umfazi akanantliziyo yokuzinandipa ezonto, kuba engafundiswanga, abonakele selehle umzimba, ingekuhlekwa yena—nto leyo ke edala izilonda ezininzi, ukungevani, ukungaqondani, ukungatembani, zeke umfazi ahlele kumgangato opantsi wokuba akangeleke njengesicaka. Yabonakala apo ke imfuneko yemfundo yentombi. Sasekwake isikolo. Zafundiswa intombi. Ezokuqala zazipetwe nguye u Miss Waterston Io esavela kwelipesheya kolwandle. Ingqeqesho yake isabonakala nanamhla kwabo bafazi baka bapantsi kwempato yake—amangesikazi amnyama ongeze wawakalazela nganto. Yimfanelo ke namhla emkanje u Miss Waterston ukuba sikumbuzane ngalowo wabila esopa ebeka isiseko, nowasikulisayo isakiwo sokulungiselela intlalo yolutsha olufundisiweyo. Pezu kolodonga walumisayo namhla sifumana into eninzi yezikolo zentombi. Asimnqweno wetu namhla ukungena kwindawo yokuba- lenqubo yezimini emfundisweni yentombi yeyona iyakudubula ekulungeni sinina. Baninzi abatandabuzayo ukuba ozi geography, nozi balo (arithmetic) baluncedo olukulu ezintombini, abacinga ngokuba eyona nto inkulu kuzo kukuqonda ukulungisa indlu, nokupeka okuhle, nokulungisa ingubo zabantwana nezendoda xa zendileyo, zeke pezu kwezi zinto zeleke Isingesi esihle. Inyaniso yona imi yokuba u Miss Waterston weza kweli lizwe waba luncedo olukulu ukuvelisa oko kwabe kufuneka. Oku wakwenza ngokuti yena ngokwake ehle esihlalweni sake esipezulu sokuba engu Mlungu abe mhlabeni mnye nentombi azifundisayo. Ngoluhlobo intombi zakowetu ezafunda kuye zaba nokuyifunda yonke imo efanelekileyo eyenza iledi lenyaniso, ingelilo elokubuda.

Emva kweminyaka esixenxe engenisa ukukanya kwintloko zomtinjana u Miss Waterston usinge kwakwela kowabo apo afunde amayeza ewafundela ukuba aze aye kuwasebenzisa Empakatini we Africa. Amtabate iminyaka emihlanu, kwati ngo 1879 wasinga apo e Livingstonia; kwelo ubuye ngo 1880 wahlala kwalapa e Lovedale, enika amayeza kulondlwana ibomvana. Kulondlu ube luncedo olukulu Iwabamnyama. Amaxesha maninzi sidlula kulondlu, siti sakubona izihlwele zemilwelwe yakowetu evela kwindawo ezimele lomzi nezimgama—ema Bofolo, ema Ngqushwa, ema Qonce, nasema Mpofu—sikumbule ngelo Dike lamanyange ebelisaku pitizeliswa yi ngelosi ye Nkosi. Isahluko sesokuba kweli umlwelwe nguwona ubufumana unonelelo olugqitiseleyo kunalowo unokuzipakamisa. Kwindawo yona yobu gqira u Miss Waterston usishiya kwezinkulu intsizi nakwe nkulu inkohla. Uyasishiya ke—sesisele sigxwala emswaneni. Sivakalisa imigulo yabo bonke abamnyama xa siti wanga angandlela ntle nakulondawo anyule ukuya kuma kuyo. Asitandabuzi ukuba nakuyo akasakubalibala abo bantu weza kubo kweli lizwe kwamhla mnene.